62014TO0495(02)_INF
Digriet tal-Qorti Ġenerali (L-Ewwel Awla Estiża) tas-17 ta’ Diċembru 2021 –Theodorakis u Theodoraki vs Il-Kunsill
(Kawża T-495/14)
“Responsabbiltà mhux kuntrattwali – Politika ekonomika u monetarja – Programm ta’ sostenn għall-istabbiltà ta’ Ċipru – Dikjarazzjonijiet tal-Grupp tal-Euro tas-16 u tal‑25 ta’ Marzu 2013 dwar Ċipru – Dikjarazzjoni tal-President tal-Grupp tal-Ewro tal-21 ta’ Marzu 2013 dwar Ċipru – Identifikazzjoni żbaljata tal-konvenut – Inammissibbiltà manifesta”
1.
Proċedura ġudizzjarja – Rikors promotur – Rekwiżiti formali – Identifikazzjoni tal-konvenut – Indikazzjoni bħala konvenut, mingħajr żball min-naħa tar-rikorrent, ta’ persuna oħra li ma hijiex l-awtriċi tal-att ikkontestat – Inammissibbiltà – Limiti – Elementi li jippermettu mingħajr ambigwità l-identifikazzjoni tal-konvenut – Assenza – Obbligu ta’ identifikazzjoni tal-konvenut mill-Qorti Ġenerali – Assenza – Interpretazzjoni żbaljata tal-kwalità ta’ konvenut mir-rikorrent
(Artikolu 268 TFUE; Statut tal-Qorti tal-Ġustizzja, Artikolu 21; Regoli tal-proċedura tal-Qorti Ġenerali 1991), Artikolu 44(1)(b))
(ara l-punti 47 sa 49, 52, 54, 56 sa 60)
2.
Rikors għad-danni – Suġġett – Talba għal kumpens għal dannu kkawżat mill-Eurogroupe – Korp intergovernattiv ta’ natura formali – Assenza ta’ kompetenzi rispettivi – Assenza ta’ kwalità ta’ korp jew ta’ organu tal-Unjoni – Inammissibbiltà
(Artikoli 3 u 13(1) TUE; Artikoli 119(2), 137, 268 TFUE u t-tieni paragrafu tal-Artikolu 340 TFUE; Protokoll Nru 14 Anness mat-Trattati UE u FUE, Artikolu 1)
(ara l-punti 77 sa 88)
Suġġett
Talba bbażata fuq l-Artikolu 268 TFUE u intiża għall-ksib ta’ kumpens għad-danni li r-rikorrenti allegatament sofriet minħabba d-dikjarazzjonijiet tal-Grupp tal-Euro tas-16 u tal‑25 ta’ Marzu 2013 u d-dikjarazzjoni tal-President tal-Grupp tal-Ewro tal-21 ta’ Marzu 2013.
Dispożittiv
1)
Ir-rikors huwa miċħud bħala manifestament inammissibbli.
2)
G. Theodorakis u M. Theodoraki huma kkundannati għall-ispejjeż rispettivi tagħhom kif ukoll għal dawk sostnuti mill-Kunsill tal-Unjoni Ewropea.
3)
Il-Kummissjoni Ewropea għandha tbati l-ispejjeż rispettivi tagħha.